**KRITERIJI ZA OCJENJIVANJE U 1.C – HRVATSKI JEZIK**

**NASTAVNO PODRUČJE: POČETNO ČITANJE I PISANJE**

**Prema Pravilniku o načinima, postupcima i elementima vrednovanja učenika u osnovnoj i srednjoj školi ( članak 12 ) u prvome polugodištu prvoga razreda osnovne škole učitelj prati učenikova postignuća, ali ga ne ocjenjuje brojčano, nego ga odgojno – obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju.**

UČENIČKA POSTIGNUĆA U PRVOM POLUGODIŠTU:

* zamjećuje, izdvaja i navodi glas na početku, u sredini i na kraju riječi
* glasovno analizira i sintetizira riječi
* prepoznaje i čita tiskana slova
* uspoređuje riječi prema broju glasova i značenju
* pravilno izgovara zadane riječi
* prepoznaje sliku riječi i globalno čita
* razumije i razlikuje pojmove glas, slovo i riječ
* povezuje glasove i slova u cjelovitu riječ
* otkriva i izriče značenje pročitane riječi i rečenica
* piše riječi slikom te sastavlja slikovne rečenice
* otkriva značenje globalno pročitanih riječi i rečenica
* povezuje riječi i slike u jednostavnu rečenicu i izgovara je kao cjelinu
* razlikuje različite rečenice po sadržaju
* odabire slike i riječi te stvara rečenice
* raščlanjuje rečenicu na riječi
* sastavlja rečenicu od zadanih riječi
* otkriva značenje riječi, rečenica i kraćih tekstova analitičko – sintetičkim čitanjem
* stvara rimu na zadani poticaj
* prepoznaje i razlikuje veliko i malo tiskano slovo
* piše velika i mala tiskana slova u crtovlje
* piše riječi i rečenice velikim tiskanim slovima
* čita riječi i rečenice napisane velikim i malim tiskanim slovima
* razumije pročitane rečenice
* prepoznaje abecedu tiskanih slova, izriče je te je rabi u poretku imena
* prepoznaje i razlikuje veliko i malo pisano slovo
* piše velika i mala pisana slova u crtovlje

|  |  |  |  |  |  |
| --- | --- | --- | --- | --- | --- |
| **Područje****/ocjena** | **Književnost** | **Jezik** | **Jezično izražavanje** | **Medijska kultura** | **Lektira** |
| **ODLIČAN**  **(5)** | - prima prozne i poetske tekstove u cjelini - smisleno iskazuje spoznaje i doživljaje kratke priče, pjesme, igrokaza i slikovnice- objašnjava razliku pjesme od proznog teksta- izdvaja i međusobno razlikuje likove u priči- zapaža i objašnjava osnovne etičke osobine lika i dodaje još poneku osobinu- objašnjava razliku igrokaza kao teksta namijenjenog izvođenju na pozornici te sudjeluje u izvođenju igrokaza - objašnjava razliku slikovnice od drugih knjiga zbog povezanosti slike i teksta te izrađuje slikovnicu- rado sudjeluje u interpretaciji djela | - objašnjava pojmove glas, slovo, riječ i daje primjere- samostalno i pravilno izgovara sve glasove u riječima- samostalno i pravilno zapisuje sva slova (velika tiskana i pisana) u riječima - pravilno izgovara i zapisuje riječi sa č, ć, dž, đ, lj, nj ije/je u svakodnevnoj komunikaciji- objašnjava pojam rečenice- samostalno izgovara i piše upotrebljava rečenicu u komunikacijskim situacijama- oblikuje i upotrebljava izjavne, upitne i usklične rečenice prema intonaciji i interpunkciji- uvijek rabi ispravnu interpunkciju na kraju rečenice- samostalno primjenjuje pravilo o pisanju velikog početnog slova na početku rečenice, u imenima i prezimenima ljudi, te u imenu mjesta u kojemu učenik živi- brzo i točno analizira riječi te izvodi sintezu riječi- brzo i točno zapisuje po diktatu - pisane zadatke rješava između 91 i 100% točnosti | - sluša sugovornika s razumijevanjem- interpretativno čita književne tekstove- govori, sluša i prima dulju slušnu poruku- poštuje pravila pristojnoga razgovaranja (komuniciranja) - oblikuje pitanje i odgovor- pridružuje nekoj riječi druge riječi na temelju zadanoga poticaja (riječi kojima imenujemo odjeću, kojima naglašavamo kakva je odjeća, riječi kojima možemo reći da sunce jako grije itd.).- samostalno sastavlja dulje rečenice od zadanog niza riječi - samostalno dopunjava rečenicu riječju koja nedostaje na različitim sintaktičkim mjestima i daje primjere- maštovito pripovijeda prema poticaju slike ili niza slika vlastitog iskustva ili zamišljanja- čita i samostalno otkriva poruku u pročitanome tekstu- čita glasno s točnom intonacijom izgovornih cjelina i rečenice - s lakoćom samostalno oblikuje kraću pisanu poruku- slušanjem određuje rečenične granice i piše ih u skladu s pravopisnom normom- pravilno piše najčešće riječi u kojima se pojavljuju glasovi č, ć, đ, dž, ije/je- uvijek primjenjuje pravopisna pravila- bogatog je rječnika, rečenice su složene i izrečene bez pogrešaka | - objašnjava razliku između lutkarskog i crtanog filmova- oživljava scensku lutku i izvodi kraći ulomak igrokaza- smisleno iznosi doživljaje lutkarske predstave te navodi glavne likove | - posuđuje, čuva i vraća knjige u školskoj i gradskoj knjižnici- odabire knjige s popisa lektire, rado ih čita te razgovara o njima i samostalno iznosi zapažanja- objašnjava razliku knjižnice od knjižare |
| VRLO DOBAR (4) | - djelomično prima prozne i poetske tekstove - spoznaje i doživljava kratke priče, pjesme, igrokaze i slikovnice- razlikuje pjesmu od proznog teksta- međusobno razlikuje likove u priči- zapaža i objašnjava osnovne etičke osobine lika- razlikuje igrokaz kao tekst namijenjen izvođenju na pozornici- razlikuje slikovnice od drugih knjiga zbog povezanosti slike i teksta- sudjeluje u interpretaciji djela | - razumije i razlikuje pojmove glas, slovo, riječ- pravilno izgovara sve glasove u riječima- samostalno i pravilno zapisuje većinu slova (velikih tiskanih i pisanih) u riječima - pravilno izgovara riječi sa č, ć, dž, đ, lj, nj ije/je u svakodnevnoj komunikaciji- samostalno izgovara i piše rečenicu - izriče i piše izjavnu, upitnu i uskličnu rečenicu prema intonaciji i interpunkciji- označava kraj zadane rečenice interpunkcijom- primjenjuje pravilo o velikom početnom slovu te pravilno piše početnu riječ u rečenici i imenima- samostalno analizira riječi te izvodi sintezu riječi- piše rečenice po diktatu- u pisanim provjerama zadatke rješava između 81 i 90% | - sluša sugovornika s razumijevanjem- interpretativno čita kraće književne tekstove- govori, sluša i prima kraću slušnu poruku- poštuje pravila pristojnoga razgovaranja (komuniciranja) - prepoznaje i izriče pitanje i odgovor- pridružuje nekoj riječi druge riječi na temelju zadanoga poticaja (riječi kojima imenujemo odjeću, kojima naglašavamo kakva je odjeća, riječi kojima možemo reći da sunce jako grije itd.).- sastavlja rečenice od zadanog niza riječi - dopunjava rečenicu riječju koja nedostaje na različitim sintaktičkim mjestima - pripovijeda prema poticaju slike ili niza slika vlastitog iskustva ili zamišljanja- čita i otkriva poruku u pročitanome tekstu- čita glasno većinom s točnom intonacijom izgovornih cjelina i rečenice - samostalno oblikuje kraću pisanu poruku- slušanjem određuje rečenične granice i piše ih u skladu s pravopisnom normom- uglavnom pravilno piše najčešće riječi u kojima se pojavljuju glasovi č, ć, đ, dž, ije/je- većinom primjenjuje pravopisna pravila  | - razlikuje lutkarski i crtani film- izvodi kraći ulomak igrokaza- iznosi doživljaje lutkarske predstave te navodi glavne likove | - posuđuje knjige u školskoj i gradskoj knjižnici- čita knjige s popisa lektire te razgovara o njima - razlikuje knjižnicu od knjižare  |
| DOBAR (3) | - primati prozne i poetske tekstove uz poticaj- uz pomoć spoznaje i doživljava kratke priče, pjesme , igrokaze i slikovnice- ponekad razlikuje pjesmu od proznog teksta- zapaža osnovne etičke osobine lika- prepoznaje igrokaze i slikovnice- ponekad sudjeluje u interpretaciji djela uz pomoć učitelja  | - razlikuje pojmove glas, slovo, riječ- pravilno izgovara većinu glasova u riječima- uglavnom pravilno zapisuje slova (velika tiskana i pisana) u većini riječi, poneko slovo izostavi- izdvaja glasove č, ć, dž, đ, lj, nj, ije/je u izgovorenim riječima - izgovara i piše rečenicu uz pomoć učitelja- prepoznaje izjavnu, upitnu i uskličnu rečenicu prema intonaciji i interpunkciji- ponekad ispusti interpunkciju na kraju rečenice - poznaje pravilo o pisanju velikog početnog slova na početku rečenice i imenima, ali ponekad ga ne primjenjuje- analizira i sintetizira riječi- sporije piše kratke rečenice po diktatu- u pisanim provjerama zadatke rješava između 61 i 80% | - govori i prima kraću slušnu poruku, ali je ponekad ne razumije- čita kraće književne tekstove- uglavnom poštuje pravila pristojnoga razgovaranja (komuniciranja) - uz pomoć izriče pitanje i odgovor- niz riječi stvara uz pomoć- uz pomoć sastavlja rečenicu od zadanih riječi- u većini rečenica dopunjava rečenicu riječju koja nedostaje na različitim sintaktičkim mjestima - uz pomoć pripovijeda prema poticaju slike ili niza slika vlastitog iskustva ili zamišljanja- čita tekst, a poruku otkriva uz pomoć- čita glasno s djelomično točnom intonacijom izgovornih cjelina i rečenice - kraće pisane poruke oblikuje uz poticaj- određuje rečenične granice, a uz pomoć ih piše u skladu s pravopisnom normom- djelomično pravilno piše najčešće riječi u kojima se pojavljuju glasovi č, ć, đ, dž, ije/je- djelomično primjenjuje pravopisna pravila | - prepoznaje lutkarski i crtani film- prepoznaje lutkarsku predstavu - ponekad iznosi doživljaje o odgledanoj lutkarskoj predstavi | - posuđuje zadane knjige u školskoj knjižnici- uz poticaj čita knjige s popisa lektire  |
| DOVOLJAN  (2) | - ponekad uz pomoć prima prozne i poetske tekstove - ponekad uz poticaj spoznaje i doživljava kratke priče, pjesme, igrokaze i slikovnice - uz pomoć zapaža osnovne etičke osobine lika (dobar – loš)- rijetko sudjeluje u interpretaciji književnog djela | - prepoznaje rečenicu - prepoznaje glas, slovo, riječ ( napisanu ili izgovorenu)- neke glasove u riječima ne izgovara pravilno- slova (velika tiskana i pisana) u riječima najčešće piše uz pomoć učitelja - teško razlikuje č, ć, dž, đ, lj, nj u izgovorenim riječima - izgovara i piše kratke rečenice uz pomoć učitelja- prepoznaje izjavnu, upitnu i uskličnu rečenicu uz pomoć učitelja- često izostavlja interpunkciju na kraju rečenice ili upotrijebi pogrešnu - često griješi u pisanju imena i prezimena te početka rečenice velikim početnim slovom- prepoznaje abecedu i izriče je u dijelovima ili uz pomoć- analizira i sintetizira riječi uz učiteljevu pomoć- piše kratke rečenice po diktatu uz pomoć učitelja- u pisanim provjerama zadatke rješava između 51 i 60% | - govori i prima kraću slušnu poruku s nerazumijevanjem - polako i uz pomoć čita kraće književne tekstove- ponekad ne poštuje pravila pristojnoga razgovaranja (komuniciranja) - prepoznaje pitanje i odgovor , ali ih sastavlja uz pomoć- dodaje riječi započetom nizu- nakon više primjera sastavlja sličnu rečenicu od niza riječi- dopunjava rečenicu samo ponuđenim riječima- pripovijeda prema poticaju slike ili niza slika uz pomoć pitanja- kraći tekst čita uz pomoć ne otkrivajući poruku- kraću pisanu poruku oblikuje uz pomoć- čita glasno najčešće ne poštujući intonaciju izgovornih cjelina i rečenice - teško određuje rečenične granice, a uz pomoć ih piše u skladu s pravopisnom normom- uz pomoć i poticaj primjenjuje pravopisna pravila | - prepoznaje lutkarski i crtani film uz pomoć - prepoznaje lutkarsku predstavu uz pomoć | - uz poticaj posuđuje zadane knjige u školskoj knjižnici- čita knjige uz pomoć učitelja ili roditelja |
| NEDOVOLJAN(1) | - ne prima prozne i poetske tekstove - ne iskazuje doživljaje kratke priče, pjesme, igrokaza i slikovnice - ne zapaža osnovne etičke osobine lika (dobar – loš)- nema razvijene interese i sposobnosti za sudjelovanje u interpretaciji teksta te ne sudjeluje ni uz pomoć učitelja | - ne razlikuje glas i slovo- ne prepoznaje rečenicu- u izgovoru glasova u riječima većinom ga je potrebno ispravljati- teško piše slova (velika tiskana i pisana) u riječima- ne razlikuje glasove č, ć, dž, đ, lj, nj, ije/je u izgovorenim riječima- ne piše rečenice i vrlo teško ih izgovara- ne razlikuje upitnu, uskličnu i izjavnu rečenicu- ne označava kraj rečenice interpunkcijom- imena i prezimena te početak rečenice piše malim tiskanim slovom- ne analizira i sintetizira riječi- ne zapisuje po diktatu-u pisanim provjerama zadatke rješava do 50% | - slušnu poruku prima s nerazumijevanjem -polako čita kraće riječi- ne poštuje pravila pristojnoga razgovaranja (komuniciranja) - ne razlikuje pitanje i odgovor- ne dovršava započeti niz - ne sastavlja rečenicu od niza riječi- ne dopunjava rečenicu ponuđenim riječima- ne pripovijeda prema poticaju slike ili niza slika - ne čita kraći tekst niti razumije poruku- ne određuje rečenične granice niti ih piše u skladu s pravopisnom normom- ne primjenjuje pravopisna pravila- netočno i nepravilno izgovara riječi- siromašnim rječnikom ne može izraziti misli | - ne prepoznaje lutkarski i crtani film- ne prepoznaje lutkarsku predstavu - ne izražava doživljaje o odgledanoj lutkarskoj predstavi | - ne posuđuje knjige u knjižnici- ne čita zadana lektirna djela |